**ПРОИЗВОДСТВО И ДОСТАВКИ НА ЕНЕРГИЙНИ ПРОДУКТИ,**

**ФЕВРУАРИ 2025 ГОДИНА**

През февруари 2025 г. спрямо януари 2025 г. при производството на енергийни продукти нарастване се наблюдава само при пропан-бутановите смеси - с 60.0%. Най-голямо намаление е регистрирано при дизеловото гориво - с 11.9%.

При доставките на енергийни продукти най-голямо нарастване се наблюдава при автомобилния бензин - с 21.7%. Най-голямо намаление е регистрирано при твърдите горива и електрическа енергия - с 2.4%.

**Производство на енергийни продукти**

През февруари 2025 г. спрямо януари 2025 г. нараства производството на пропан-бутанови смеси - с 60.0% до 8 хил. тона.

Намалява производството на:

• дизелово гориво - с 11.9% до 236 хил. тона;

• автомобилен бензин - с 10.7% до 117 хил. тона;

* твърди горива - с 2.8% до 2 590 хил. тона;
* електрическа енергия - с 0.2% до 4 215 ГВтч.

 Производството на природен газ остава без изменение (виж табл. 1 от приложението).

Спрямо същия месец на 2024 г. нараства производството на:

• пропан-бутанови смеси - с 60.0%;

• електрическа енергия - с 32.3%.

Производството на твърди горива нараства значително, поради необичайно ниското производство през февруари 2024 г., като понастоящем достига обичайните си равнища.

Намалява производството на:

• автомобилен бензин - с 16.4%;

• дизелово гориво - с 2.5%.

 Производството на природен газ остава без изменение.

**Доставки на енергийни продукти**

През февруари 2025 г. спрямо януари 2025 г. нарастват доставките на:

 • автомобилен бензин - с 21.7% до 56 хил. тона;

 • природен газ - с 3.0% до 308 млн. куб. метра.

Намаляват доставките на:

 • твърди горива - с 2.4% до 2 632 хил. тона;

 • електрическа енергия - с 2.4% до 3 602 ГВтч;

 • дизелово гориво - с 2.1% до 236 хил. тона.

Доставките на пропан-бутанови смеси остават без изменение (виж табл. 2 от приложението).

Спрямо същия месец на 2024 г. нарастват доставките на:

 • дизелово гориво - с 31.8%;

 • природен газ - с 23.7%;

 • електрическа енергия - с 21.3%;

 • автомобилен бензин - с 12.0%;

 • пропан-бутанови смеси - с 5.6%.

Доставките на твърди горива нарастват значително, поради необичайно ниските доставки през февруари 2024 г., като понастоящем достигат обичайните си равнища.

 **Методологични бележки**

Изследването на енергийните продукти се провежда месечно в съответствие с изискванията на Регламент № 1099/2008 на Европейския парламент и на Съвета от 22 октомври 2008 г. относно статистиката за енергийния сектор и неговите изменения. Целта на изследването е да се осигури информация за производството и доставките за страната на основни енергийни продукти - електрическа енергия, твърди горива, природен газ и нефтени продукти. Изследването обхваща производители, вносители и износители на енергийни продукти. Основните наблюдавани показатели са производството и доставката на енергийни продукти.

Динамични редове за производството и доставките на енергийните продукти могат да се намерят на сайта на НСИ: [www.nsi.bg](http://www.nsi.bg), раздел „Енергетика“/Данни.

**Твърди горива**

*Производство* - включват се антрацитни, черни, кафяви, лигнитни въглища и твърди горива от въглища. Производителите отчитат пречистеното производство. За въглищата, при производството на които не се отделят инертни материали, пречистеното производство е равно на общия добив.

*Доставки* - резултативен показател, изчислен като: производство + внос – износ + изменение на запасите.

*От 01.01.2017 г. брикетите от лигнитни въглища са изключени от месечно наблюдение.*

**Нефтени продукти**

*Производство -* производството на крайни продукти в нефтопреработвателните заводи или в предприятията за смесване на продукти.

*Доставки* - доставките на едро на вътрешния пазар на крайни нефтени продукти, осъществени от фирми производители и вносители/износители.

Доставките в страната на нефтените продукти се равняват на: постъпления от първични продукти + производство + рециклирани продукти − гориво за дейността на рафинерията + внос − износ − международна морска бункеровка + междупродуктови трансфери − прекласифицирани продукти − изменение на запасите.

Производството и доставките на автомобилен бензин и дизелово гориво включват количеството биогориво, смесено с минералното гориво.

**Природен газ**

*Производство* - общото количество сух газ за продажба, произведен в рамките на националните граници, включително офшорното производство. Производството се изчислява след пречистване и извличане на газокондензатите (NGL) и сярата. Изключват се загубите, възникнали при добива, и количествата, които са инжектирани отново, изпуснати в атмосферата или изгорени. Включват се количествата, използвани за нуждите на газовата промишленост, за добива на газ, в тръбопроводните системи и в предприятията за преработка.

*Доставки* - цялото количество газ, разпределено в страната, включително собственото потребление и загубите.

Данните са представени в милиони кубически метри, като се приема, че природният газ е при еталонни условия - 15°С и 101.325 kPa. За превръщане на количествата от кубични метри при 20°С в кубични метри при 15°С съгласно изискванията за отчитане на Регламент (ЕО) № 1099/2008 на Европейския парламент и на Съвета относно статистиката за енергийния сектор използваме коефициент 0.98294.

**Електрическа енергия**

*Производство* - отчита се произведената електрическа енергия от ТЕЦ, АЕЦ, ВЕЦ (ПАВЕЦ) и електрическата енергия, добита от вятърните генератори и слънчевите панели.

*Доставки/Нетно потребление* - изчисляват се, като от сумата на произведената нетна електрическа енергия (брутното производство на електрическа енергия, намалено със собствените нужди на електроцентралите) и нетния внос (внос - износ) се приспадне разходът на помпено-акумулиращите станции.



**Фиг. 1. Производство и доставки на твърди горива**

****

**Фиг. 2. Производство и доставки на пропан-бутанови смеси**

****

**Фиг. 3. Производство и доставки на автомобилен бензин**

****

**Фиг. 4. Производство и доставки на дизелово гориво**

****

**Фиг. 5. Производство и доставки на природен газ**

****

**Фиг. 6. Производство и доставки на електрическа енергия**

